Un arbre pel Parkinson
11 abril 2025

## Un arbre pel Parkinson11 abril 2025Última actualització: 11 abril 2025

![](../gestion/img/1877a4a38d46645543ed9d493c048d6379efdd9ed530fa2dbdca442f57b2de9d.jpg)  
  

La primera tinenta d’Alcaldia i regidora de Medi Ambient, Sostenibilitat i Emergència climàtica, ****Alícia Izquierdo****, acompanyada del director general de Medi Natural, **Daniel Muñoz** i de la presidenta de l’Associació Parkinson Gandia-Safor, ****Mari Carmen Escrivá****, ha anunciat aquest matí la posada en marxa de la iniciativa “Un arbre pel Parkinson”, coincidint amb la commemoració del Dia Mundial del Parkinson.

“Una iniciativa de l'associació del Parkinson Gandia i de la seua presidenta, Mari Carmen, que ha fet un projecte molt bonic. L'objectiu és generar un espai verd a la ciutat de Gandia, i fer activitats per part de l'associació i de tota la ciutadania, i d'una manera simbòlica. Jo crec que és molt bonic haver triat un arbre, que és un element natural que perdura al llarg del temps durant moltes generacions”, ha explicat Izquierdo.  
La idea és plantar un arbre cada any, dins de les activitats commemoratives del Dia Mundial del Parkinson que amb el temps formen un “Bosc del Parkinson”, un símbol d’esperança i solidaritat de la ciutat de Gandia.

"També un recordatori de la importància de conscienciar sobre la malaltia del Parkinson, donar-li visibilitat i suport a les persones que l’afronten i a les seues famílies".

A partir d’ara des del departament de Medi Natural es determinarà quin és el parc o zona verda més idoni per a la realització del projecte, així com la tipologia d’espècies més adequada.